Λάντο Νόρις

Ο Λάντο Νόρις (γεννημένος στις 13 Νοεμβρίου 1999) είναι οδηγός αγώνων με βρετανική και βελγική ιθαγένεια. Επί του παρόντος, αγωνίζεται στη Formula 1 για τη McLaren, υπό τη βρετανική σημαία. Ο Νόρις κέρδισε το Παγκόσμιο Πρωτάθλημα Οδηγών της Formula 1 το 2025 με τη Μακλάρεν.

Γεννήθηκε στο Μπρίστολ και μεγάλωσε στο Γκλάστονμπερι με Άγγλο πατέρα και Βελγίδα μητέρα, και ξεκίνησε να ασχολείται με τον πρωταθλητισμό σε αγώνες καρτ στην ηλικία των 7 ετών.

Ο Νόρις είχε μια επιτυχημένη καριέρα στα καρτ. Κέρδισε το παγκόσμιο πρωτάθλημα καρτ της FIA και το Toyota Racing Series, το Eurocup Formula Renault 2.0 και την Φόρμουλα Renault 2.0 Βόρειο Ευρωπαϊκό Κύπελλο το 2016. Έλαβε επίσης το βραβείο BRDC McLaren Autosport εκείνο το έτος. Το 2017 κέρδισε το Ευρωπαϊκό Πρωτάθλημα Formula 3 της FIA, και το 2018 βγήκε 2ος στο Πρωτάθλημα Formula 2. Από το 2017, ήταν μέλος του προγράμματος νέων οδηγών της McLaren.

Πρώτα χρόνια και Προσωπική Ζωή
Ο Νόρις γεννήθηκε στο Μπρίστολ της Αγγλίας. Πατέρας του είναι ο Άνταμ Νόρις, ένας παλαίμαχος Διευθυντής Συντάξεων  ο οποίος είναι ένας απ' τους πλουσιότερους ανθρώπους στο Μπρίστολ και ο 501ος στο Ηνωμένο Βασίλειο. Η μητέρα του είναι Βελγίδα κι έτσι ο Λάντο έμαθε να μιλά λίγα Ολλανδικά. Έχει τρία αδέρφια: δύο μικρότερες αδερφές, και έναν μεγαλύτερο αδερφό, τον Όλιβερ, ο οποίος αγωνιζόταν επίσης σε καρτ έως και το 2014. Σε νεαρή ηλικία ασχολήθηκε με την ιππασία, την ορεινή τετράτροχη ποδηλασία με γουρούνες και τους αγώνες με μοτοσικλέτες. Σύντομα παρακολούθησε αγώνες του Αγγλικού Πρωταθλήματος Καρτ με τον πατέρα του, που τον οδήγησε και εκείνον στους αγώνες καρτ στην ηλικία των 7 ετών.https://web.archive.org/web/20230118070403/https://www.gq-magazine.co.uk/sport/article/lando-norris-interview-2023 Μορφώθηκε στο Κολλέγιο της Στριτ του Μπρίστολ και σταμάτησε τη φοίτησή του χωρίς να λάβει μέρος στις εξετάσεις του GCSE, αλλά συνέχισε τα ιδιαίτερα μαθήματα φυσικής και μαθηματικών με καθηγητή κατ'οίκον.

Έχει δηλώσει πως είδωλό του είναι ο πρώην οδηγός αγώνων με μοτοσικλέτες Βαλεντίνο Ρόσι.

Τερμάτισε 2ος στη Φόρμουλα 2, πίσω από τον εξίσου ταλαντούχο Τζορτζ Ράσελ που αγωνίζεται στην ομάδα Μερτσέντες.

Στην αρχή της καριέρας του κατοικούσε στο Γουόκινγκ του Ηνωμένου Βασιλείου για να βρίσκεται κοντά στην έδρα της Μακλάρεν,
αλλά το 2022 μετακόμισε στο Μόντε Κάρλο για οικονομικούς λόγους.

Από τον Αύγουστο του 2021 έως τον Σεπτέμβριο του 2022, ο Νόρις ήταν σε σχέση με την Πορτογαλίδα μοντέλο Λουίζα Ολιβέιρα. Δήλωσε πώς ο ίδιος και η Ολιβέιρα δέχονταν κακοποίηση και απειλές από χρήστες του διαδικτύου και αυτός ήταν ο λόγος που έβαλαν τέλος στη σχέση τους.

Φόρμουλα 1
Το 2019 έκανε το ντεμπούτο του στην Μακλάρεν, στο γκραν πρι Αυσταλίας και τερμάτισε 12ος αν και ξεκίνησε 8ος. Τους πρώτους του βαθμούς τους πήρε στο γκραν πρι του Μπαχρέιν που τερμάτισε 6ος. Η παρθενική του χρονιά στο άθλημα ήταν άκρως εντυπωσιακή καθώς τερμάτισε 11ος μπροστά από τον Παγκόσμιο Πρωταθλητή του 2007 Κίμι Ραικόνεν. Ενώ στη δεύτερη χρονιά του τερμάτισε 9ος κάνοντας το πρώτο του πόντιουμ στον πρώτο αγώνα της χρονιάς. Από πολλούς θεωρείται ως ένας ανερχόμενους Πρωταθλητές που σίγουρα θα πρωταγωνιστήσουν. Ο διευθυντής της Μακλάρεν, Ζακ Μπράουν, κάνει λόγο για έναν νέο με απίστευτο χάρισμα και ασυναγώνιστη ταχύτητα στους αγώνες.

 Παραπομπές 

 Εξωτερικοί σύνδεσμοι 


Κατηγορία:Βρετανοί οδηγοί Φόρμουλα 1
Κατηγορία:Παγκόσμιοι Πρωταθλητές Φόρμουλα 1